A Hollywood Reporter a díjátadó előtti esélylatolgatásában a Mindenkit gondolja a legjobb rövidfilmnek, és ha rajtuk múlik, tarolni fog a Kaliforniai álom is.

"Van mondanivalója - a saját hangunk megtalálásáról szó szerint és átvitt értelemben is -, az imádnivaló gyerekek szerepeltetése pedig még egy érv" - érvelt Scott Feinberg amellett, miért a magyar film fog nyerni, a többiben pedig mind talált valami hibát.

Jelenet a filmből

A Hollywood Reporter újságírói főbb kategóriákban a Kaliforniai álom egyeduralmát jósolják (legjobb film, legjobb rendező, legjobb női főszereplő), a férfi főszereplők közül pedig Denzel Washington (Fences) győzelmére tennének nagyobb összeget. Az összes kategóriát itt lehet megnézni.